Tohtori Watson

Tohtori John H. Watson on kuvitteellinen henkilö Arthur Conan Doylen Sherlock Holmes -kirjoissa. Watson toimii kertojana, joka on kirjannut Holmesin seikkailuja muistiin.  

Watson valmistui lääkäriksi University of Londonista vuonna 1878, minkä jälkeen hän kouluttautui armeijan kirurgiksi. Hänen palveluspaikakseen tulivat Intia ja Afganistan, jossa hän haavoittui Maiwandin taistelussa Jezail-musketin luodista olkapäähän tai jalkaan. Watson palasi tämän jälkeen Lontooseen, josta hän etsi itselleen kohtuuhintaista asuntoa. Hänen tuttavansa esitteli hänet Sherlock Holmesille, joka puolestaan etsi jotakuta asumaan kanssaan Baker Streetiltä löytämässään vuokrahuoneistossa. Näin sai alkunsa näiden kahden miehen välinen ystävyys ja Watsonista tuli revolvereineen Holmesille korvaamaton kumppani.

Lääkärinä ja Holmesin ystävänä Watson paheksuu Holmesin satunnaista tapaa käyttää joskus kokaiinia ja morfiinia. 

Ensimmäisen kerran Watson esiintyy romaanissa Punaisten kirjainten arvoitus. Romaanissa Neljän merkki hän menee naimisiin neiti Mary Morstanin kanssa. Tämän kanssa Watson ehtikin olemaan naimisissa vain vajaan muutaman vuoden ennen kuin Mary kuoli mainitsemattomasta syystä Viimeisen tapauksen ja Autiontalon välillä. 

Conan Doylen kirjoissa Watson on älykäs ja sivistynyt mies - onhan hän lääketieteen tohtori. Toki hän jää auttamatta ystävänsä Holmesin veitsenterävän logiikan varjoon, mutta hän on Holmesia empaattisempi ja inhimillisempi. Watsonin huhutaan myös olevan - Holmesista poiketen - jonkinmoinen naistenmies. Muun muassa tarinassa Neljän merkki Watson toteaa itsellään olevan naiskokemusta, joka "kattaa lukuisia maita ja kolme mannerta". Tällä naiskokemuksella tarkoitettiin kertomuksissa lähinnä osin Watsonin lääkärin ammatista juontuvaa kykyä empaattisuuteen sekä kykyä tulkita naisellista ajatusmaailmaa.

Watsonin ulkonäöstä ei tiedetä muuta kuin että hän on lyhyempi kuin Holmes, jykeväpiirteinen ja hänellä on vaatimattomat viikset. Ensimmäisessä tarinassa, palattuaan juuri Afganistanista, hän oli laiha ja ruskettunut. Koska Watson harrasti nuoruudessaan urheilua oletetaan hänen myös olevan melko hyvässä kunnossa. Tarinoissaan Watson jättää itsensä kuvailun aina taka-alalle ja keskittyy lähinnä Holmesin silmiinpistävään olemukseen ja tämän eksentrisiin maneereihin.

Watson kuvataan kirjoissa oppipoikamaiseksi, mestariin joka tilanteessa luottavaksi mieheksi, joka ei kuitenkaan itse ole erityislaatuinen, vaan jättäytyy taka-alalle kirjoittamaan tämän edesottamuksista. Watsonin hahmossa on tiettyjä yhtymäkohtia Doylen omaan elämänhistoriaan. Doyle opiskeli itsekin lääkäriksi, ja piti omaa praktiikkaa kunnes päätti jättäytyä kirjailijaksi. Hän oli kahteen kertaan naimisissa ja perheellinen. Hänen ihailunsa opettajaansa Joseph Belliä kohtaan voi hyvin olla siirtynyt hänen kirjoihinsa niin, että Conan Doyle esiintyy Watsonina ja Bell HolmesinaOfficial web site of the Sir Arthur Conan Doyle Literary Estate.

Ei-kanonisessa Arthur Conan Doylen tarinassa Markkinat (The Fiel Bazar 1896) Sherlock Holmes mainitsee yliopiston kirjoituskilpailusta innostuneelle Watsonista, ettei tämä ole tohtori vaan lääketieteen kandidaatti. Epävirallisessa puhekielessä lääkäriä kuitenkin kutsutaan tohtoriksi eikä nimitys liity lääketieteen kandidaatin oppiarvoon.

 Triviaa 
 Microsoft on nimennyt debuggeri-ohjelmansa Tohtori Watsonin mukaan "Dr. Watson".

 Lähteet 

 Aiheesta muualla 

Luokka:Sherlock Holmes -kirjojen henkilöhahmot
Luokka:Kuvitteelliset lääkärit